আজাদ কাশ্মীরে ভারতের হামলায় চীনের উদ্বেগ || Somoynews.tv
২৩-১০-২০১৯, ১৬:২২
পাকিস্তানের আজাদ কাশ্মীরে ভারতের হামলার ঘটনায় উদ্বেগ জানিয়েছে চীন। একই সঙ্গে কাশ্মীর সংকটে শান্তিপূর্ণ সমাধানে বিশ্ব সম্প্রদায়ের দৃষ্টি আকর্ষণের আহ্বান জানিয়েছে দেশটি। হামলায় হতাহতদের পরিবারের প্রতি সমবেদনা জানিয়েছেন পাক প্রধানমন্ত্রী ইমরান খান। এদিকে, ভারত নিয়ন্ত্রিত জম্মু কাশ্মিরের পুলওয়ামা জেলায় নিরাপত্তাবাহিনীর সঙ্গে বন্দুকযুদ্ধে তিনজনের মৃত্যু হয়েছে। নিহত তিনজন পাকিস্তান ভিত্তিক জঙ্গিগোষ্ঠী জইশ-ই-মোহাম্মদের সদস্য বলে জানিয়েছে ভারত।
তবে, পাকিস্তান সন্ত্রাসবাদে মদদ দেয়ায় ভারতের সঙ্গে শান্তি আলোচনার ক্ষেত্রে প্রধান বাধা বলে মন্তব্য করেছেন দক্ষিণ ও মধ্য এশিয়ার মার্কিন ভারপ্রাপ্ত সহকারী সচিব অ্যালিস জি ওয়েলস। অভ্যন্তরীন উন্নয়ন ইস্যুতে ভারত সরকারের ৩'শ ৭০ ধারা বাতিলের সিদ্ধান্তকে সমর্থন জানালেও, জম্মু ও কাশ্মীরের পরিস্থিতি নিয়ে ওয়াশিংটন উদ্বিগ্ন বলেও জানান তিনি।